  

**Klub novinara Banja Luka, poslovni portal Capital.ba i Fondacija Friedrich Ebert** imaju čast daVas pozovu da prisustvujete i učestvujete u radu konferencije sa panel diskusijama, pod nazivom:

**KOLIKO ĆE NAM SLOBODE OSTATI?**

**(Kleveta i uvreda kao krivična djela, zakon o lažnim vijestima, proširenje krivičnih djela protiv ustavnog poretka i najave ostalih zakona u Republici Srpskoj)**

**7. februara 2023. godine (utorak) u 11.00 časova**

**Hotel „Bosna”, Banja Luka**

Na ovom događaju raspravljaće se **o najavama zakonskih izmjena u Republici Srpskoj** prema kojima će kleveta i uvreda postati krivična djela, donošenju zakona o lažnim vijestima, proširenju krivičnih djela protiv ustavnog poretka i najavama ostalih zakona u Republici Srpskoj.

O ovoj temi raspravljaće se iz **novinarskog, pravničkog, aktivističkog i društvenog ugla**, sa ciljem ukazivanja na negativne posljedice ovakvog zakonskog regulisanja.

Na kraju konferencije organizacije civilnog društva i mediji će **potpisati deklaraciju** protiv uvođenja ovih zakona u pravni sistem Republike Srpske.

Događaj je **otvoren, slobodan i besplatan** za sve zainteresovane građane, a posebno za novinare, pravnike, politikologe kao i studente žurnalistike, prava i politikologije.

**Panelisti** na ovoj konferenciji koji će govoriti **u tri panela** su: Maja Sever, predsjednica Evropske federacije novinara, Drago Hedl, istraživački novinar iz Osijeka, Borka Rudić, generalna sekretarka Udruženja „BH novinari”, Siniša Vukelić, glavni i odgovorni urednik portala Capital.ba, Jovana Kisin Zagajac, advokatica iz Banje Luke, Lejla Turčilo, profesorica Fakulteta političkih nauka Univerziteta u Sarajevu, Aleksandar Trifunović, glavni i odgovorni urednik portala BUKA, Ivana Korajlić, izvršna direktorka Transparency International BiH, Igor Ličina, službenik za ljudska prava u Misiji OSCE-a u BiH, Đorđe Vuković, profesor na Fakultetu političkih nauka Univerziteta u Banjoj Luci, Milan Antonijević, nekadašnji direktor Fondacije za otvoreno društvo i Komiteta pravnika za ljudska prava i Sandra Gojković Arbutina, zamjenica predsjednika Upravnog odbora Vijeća za štampu i online medije BiH.

Program samog događaja se nalazi u posebnom dokumentu pod nazivom *„Program – Koliko će nam slobode ostati?”*.

Konferencija se održava **7. februara 2023. godine (utorak) u hotelu „Bosna”** u Banjoj Luci, sa početkom u **11 časova.**

S poštovanjem,

***Klub novinara Banja Luka***

***Poslovni portal Capital.ba***

***Fondacija Friedrich Ebert Banja Luka***